**KUTSESTANDARD**

**Vagunijärelevaataja, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Vagunijärelevaataja, tase 4* | *4* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Vagunijärelevaataja töö eesmärk on tagada rongide liikumisel liiklusohutus ja veoste säilivus. Selleks kontrollib ta kauba- ja/või reisivagunite seisukorda ning vajadusel teostab remonti.  Töö toimub üldjuhul välitingimustes nii päevasel kui ka öisel ajal. Töökeskkond on kõrgendatud ohuga töökoht raudteel, sealjuures töötamine ebatasasel pinnal ja erinevates ilmastikuoludes. Seetõttu on vagunijärelevaataja töös vajalik hea füüsiline tervis ja keskkonnataluvus, ta peab järgima tööeeskirju, tervisekaitse- ja ohutusnõudeid, kasutama töö iseloomule ja ilmastikule vastavat hästimärgatavat tööriietust ning isikukaitsevahendeid. Ohutusnõuete rikkumine võib põhjustada raudteeohutust mõjutava juhtumi või tööõnnetuse.  Kohustuslik on läbida tööle asumisele eelnev ja perioodiline raudteetöötaja tervisekontroll.  Põhilisteks töövahenditeks on šabloonid, mõõteriistad, luup, lukksepa tööriistad, käsitungrauad. Ühenduse pidamiseks teiste vagunijärelevaatajate ja raudtee liikluskorraldajaga kasutab vagunijärelevaataja käsiraadiojaama, andmete edastamiseks erialast tarkvara. |
| **A.2. Tööosad** |
| A.2.1. Saabuva ja väljumiseks koostatud rongi ülevaatuse ja tehnohoolduse tegemine  A.2.2. Vaguni ettevalmistamine laadimiseks  A.2.3. Vagunite üleandmine ja vastuvõtmine  A.2.4. Kommertsülevaatuse tegemine  A.2.5. Raudteeveeremi kinnitamine pidurkingadega ja pidurkingade eemaldamine |
| **Valitavad tööosad** |
| A.2.6.Reisirongi ülevaatuse ja tehnohoolde tegemine |
| **A.3. Kutsealane ettevalmistus** |
| Tavaliselt töötavad 4. taseme vagunijärelevaatajatena inimesed, kellel on vähemalt põhiharidus ja kes on läbinud erialase väljaõppe tööandja juures (vt ka B.1). |
| **A.4. Enamlevinud ametinimetused** |
| Vagunijärelevaataja, vaguniülevaataja, vaguni ülevaataja-remontija. |
| **A.5. Regulatsioonid kutsealal tegutsemiseks** |
| Vagunijärelevaatajana töötamiseks on nõutud kutsetunnistus vastavalt raudteeseadusele. |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvab  Tulevikus on olulised praegusest paremad spetsiifilised ohutusalased teadmised ning tööprotsesside laiemad alusteadmised. Seoses uute tarkvarade juurutamisega suureneb pidevalt vajadus paremate digioskuste järele. |
| Ettepanekud A osa kohta: |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Vagunijärelevaataja, tase 4 kutsestandard koosneb üldoskustest ja kompetentsidest. Kutse taotlemisel tuleb tõendada üldoskused B.2 ja kohustuslikud kompetentsid B.3.1-B.3.5. Soovi korral saab tõendada valitavat kompetentsi B.3.6. |
| **Kvalifikatsiooninõuded kutse taotlemisel, kutse taastõendamisel** |
| **Nõuded kutse taotlemisel**  1. Vähemalt põhiharidus  2. Läbitud erialane väljaõpe  **Nõuded kutse taastõendamisel**  1. Sama taseme kehtiv või mitte rohkem kui 1 aasta tagasi kehtivuse kaotanud kutse  2. Läbitud täienduskoolitus  Kutse andmise korraldamine on reguleeritud raudteetranspordi kutseala kutse andmise korras. |
| Ettepanekud kutse struktuuri kohta: |

|  |
| --- |
| **B.2. Vagunijärelevaataja, tase 4 üldoskused** |
| 1. Järgib raudteetranspordi töö ja liikluse korraldamise põhimõtteid oma kutsetaseme piires. 2. Järgib oma töös kõikide asjakohaste standardite, juhendite ja õigusaktide nõudeid. 3. Järgib tööohutusnõudeid (sh kasutab isikukaitsevahendeid) töö planeerimisel, töökoha ettevalmistamisel, töö käigus ja töökoha korrastamisel ning arvestab teiste inimeste ja keskkonnaga enda ümber, vältimaks tööõnnetusi raudteel. 4. Oskab rakendada töötervishoiu reeglite kohaseid ohutusvõtteid; rakendab tööd soodustavaid ja tervist säästvaid asendeid ja töövõtteid tööülesannete täitmisel. 5. Hoiab puhtust ja korda ning kasutab teiste inimeste, organisatsiooni, ühiskonna ja loodusvarasid (töökoht, materjalid, seadmed, jm) hoolivalt ja otstarbekalt; sorteerib jäätmed, juhindudes taaskasutusest ja järgides jäätmekäitluseeskirja nõudeid. 6. Katkestab töö tervisele, tehnikale, liiklusele või keskkonnale ohtliku olukorra tekkides; teavitab koheselt vastavalt nõuetele. 7. Annab õnnetuses osalenule, vigastatule, terviserikkega inimesele või muul moel kannatanule esmast abi kuni arsti saabumiseni. 8. Teatab vastutavale töötajale töö valmisolekust ja lõpetamisest. 9. Kavandab teadlikult oma aega. 10. Oskab märgata potentsiaalset probleemi, vaadata läbi seotud teavet, sõnastada lahendamist vajav küsimus ja hinnata võimalusi ning strateegiaid sellele vastuse leidmiseks. 11. Oskab arvestada kollektiivi vajadustega ning ühise eesmärgiga ja teistega ülesannete täitmiseks koostööd teha, sealhulgas vajalikku ja kasulikku informatsiooni jagada. 12. Osaleb erialastes aruteludes oma kompetentsuse piires; oskab konstruktiivses väitluses ja arutelus argumente koostada ja esitada, et veenda vastaspoolt või neutraalset kolmandat poolt oma seisukohas. 13. Osaleb kutsealases täiendusõppes, rakendab õpitut oma töös. 14. Kasutab eesti keelt tööks vajalikul tasemel. 15. Mõistab ja kasutab digitaalseid süsteeme, tööriistu ja rakendusi ning töötleb digitaalset teavet algtasemel kasutaja tasemel (vt lisa 1). |
| Ettepanekud üldoskuste kohta: |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Saabuva ja väljumiseks koostatud rongi ülevaatuse ja tehnohoolduse tegemine** | **EKR tase 4** |
| Tegevusnäitajad   1. Jälgib rongi selle liikumise ajal, kontrollides visuaalselt ja kuulmise järgi rattapaaride ja teiste vagunisõlmede korrasolekut ning lekke puudumist. 2. Piirab saabuva rongi teisaldatavate signaalidega, juhindudes jaama tehnokorraldusakti nõuetest ja kandes sellest ette raudtee liikluskorraldajale. 3. Teeb vaguni tehnohooldust, sh mahahaakimiseta remonti, märgistab vagunitel avastatud rikked ja puudused ning kontrollib remonditähtaegu ja läbijooksu, järgides kasutuses olevate vagunite tehnohoolduse läbiviimise korra nõudeid. 4. Teeb väljumiseks koostatud rongis vagunite tehnilist ülevaatust, kontrollides vagunisõlmede korrasolekut vastavalt normdokumendile; kontrollib visuaalselt vagunite tühjendusseadmete, uste ja luukide suletust. 5. Kontrollib jaamades rongi koosseisu pidureid (sh suruõhutorustikuga), lähtudes vastavate juhendite ja kordade nõuetest. | |
| Teadmised   1. vagunite liigid ja nende konstruktsioon, vagunite põhiseadmete ehitus (rattapaarid, puksid, vedrustus, pöördvankrid, raamid ja kered, haakeseadmed, pidurid), vagunite rikked ja nende avastamise viisid; 2. vagunite detailide ja sõlmede remondi tehnoloogia; 3. veeremi automaatpidurite ehitus; | |
| **B.3.2. Vaguni ettevalmistamine laadimiseks** | **EKR tase 4** |
| Tegevusnäitajad   1. Kontrollib vaguni tehnoseisundit (sh vaguni käiguosade, automaatpiduriseadmete, haakeseadmete, vaguni raami ja kere korrasolekut), edastab info ning remondib vagunit rongi koosseisus, kasutades asjakohaseid tööriistu ja juhindudes vagunite tehnohoolduse läbiviimise juhendi nõuetest. 2. Kontrollib vaguni remonditähtaega ja erialast tarkvara kasutades vaguni läbijooksu, lähtudes vagunite remondiaegadest ja lubatud läbijooksudest. | |
| Teadmised   1. vagunite liigid ja nende konstruktsioon, vagunite põhiseadmete ehitus (rattapaarid, puksid, vedrustus, pöördvankrid, raamid ja kered, haakeseadmed, pidurid), vagunite rikked ja nende avastamise viisid; 2. ohtlike kaupade veoeeskirja nõuded; | |
| **B.3.3. Vagunite üleandmine ja vastuvõtmine** | **EKR tase 4** |
| Tegevusnäitajad   1. Teeb vaguni tehnilist ülevaatust selle kliendile üleandmisel, kontrollides vagunisõlmede korrasolekut. 2. Teeb vaguni või rongi tehnilist ülevaatust selle kliendilt vastuvõtmisel, kontrollides vagunisõlmede korrasolekut; kontrollib visuaalselt vagunite tühjendusseadmete, uste ja luukide suletust. | |
| **B.3.4. Kommertsülevaatuse tegemine** | **EKR tase 4** |
| Tegevusnäitajad   1. Teeb jaamas kommertsülevaatust, kontrollides plommide olemasolu ja terviklikkust (vajadusel paigaldades uued plommid), kontrollides kauba vastavust saatelehtedele, avades vaguni tollikontrolliks, kontrollides ohtlike kaupadega laaditud vagunitel ohutusmärkide olemasolu ja kaupade laadimiseeskirjade järgset laadimist ja kinnitamist lahtisel veeremil. 2. Jaamas töötades vormistab üleandmisdokumendid, juhindudes lepingust ja dokumendi koostamise juhendist. | |
| Teadmised   1. kaupade laadimise ja kinnitamise tehnilised tingimused; 2. ohtlike kaupade veoeeskirja nõuded; | |
| **B.3.5. Veeremi kinnitamine pidurkingadega ja pidurkingade eemaldamine** | **EKR tase 4** |
| Tegevusnäitajad   1. Kinnitab veeremi pidurkingadega, paigutades pidurkingad vastavalt jaama tehnokorraldusaktile. 2. Eemaldab pidurkingad ja paigutab need hoiukohta vastavalt jaama tehnokorraldusaktile. | |
| Ettepanekud kohustuslike kompetentside kohta: | |

**VALITAVAD KOMPETENTSID**

|  |  |
| --- | --- |
| **B.3.6. Reisirongi ülevaatuse ja tehnohoolde tegemine** | **EKR tase 4** |
| Tegevusnäitajad   1. Kontrollib rongi tehnilist seisukorda välisel ülevaatusel, jälgides vagunisõlmede korrasolekut, juhindudes kasutuses olevate vagunite tehnohoolduse läbiviimise korra nõuetest. 2. Kontrollib vagunite sisemisel ülevaatusel vagunite inventari olemasolu ja vastavust inventari nimekirjale, vagunite kütte- ja veevarustussüsteemi ning tualettide korrasolekut, juhindudes reisivagunite kasutamise nõuetest. 3. Kontrollib vaguni jõuseadmete ülekandemehhanismide korrasolekut, juhindudes kasutuses olevate vagunite tehnohoolduse läbiviimise korra nõuetest. 4. Teeb vaguni käiguosade ja pidurisüsteemi tehnohoolet, juhindudes nende tehnoloogilise protsessi nõuetest. 5. Kontrollib rongi suruõhkpidurite tööd, juhindudes kasutuses olevate vagunite tehnohoolduse läbiviimise korra nõuetest. 6. Kontrollib rongi elektro-pneumaatiliste pidurite tööd, juhindudes kasutuses olevate vagunite tehnohoolduse läbiviimise korra nõuetest. | |
| Teadmised   1. reisivagunite ehitus; 2. elektro-pneumaatiliste pidurite ehitus; | |
| Ettepanekud valitava kompetentsi kohta: | |

**C-osa**

**ÜLDTEAVE JA LISAD**

|  |  |
| --- | --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad | Kersti Aasaväli, Edelaraudtee AS  Tarmo Annus, AS Eesti Raudtee  Tõnu Aruste, AS Eesti Raudtee  Sergei Gorbenkov, AS Enefit Power  Mart Klaassen, AS GoRail  Tambet Lõhmus, AS Operail  Natalja Orover-Korjakina, AS Operail  Pavel Sergeev, AS Enefit Power  Tanel Tina, Tarbijakaitse ja Tehnilise Järelevalve Amet  Viktor Tkatšov, AS Eesti Raudtee  Leonid Vätson, AS Operail  Peep Õim, SA Raudteekutsed  Tambet Õun, AS Operail |
| 1. Kutsestandardi kinnitaja | Transpordi ja logistika kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number |  |
| 1. Viide ametite klassifikaatorile (ISCO 08) | ISCO 4-kohaline kood ja nimetus |
| 1. Viide Euroopa kvalifikatsiooniraamistikule (EQF) |  |
| **C.2. Kutse nimetus võõrkeeles** | |
| Inglise keeles Wagon supervisor, level 4  Vene keeles Осмотрщик вагонов | |
| **C.3. Lisad** | |
| Lisa 1. [Digipädevuste enesehindamise skaala](https://www.kutsekoda.ee/wp-content/uploads/2019/04/Digipädevuste-enesehindamise-skaala.pdf) | |
| Ettepanekud C-osa kohta: | |